CELEX: 52004PC0442
Language: fi
Date: 2004-06-16
Title: Ehdotus neuvoston asetus tietyistä Sudaniin kohdistuvista rajoittavista toimenpiteistä annetun asetuksen (EY) N:o 131/2004 muuttamisesta

Avis juridique important

|

52004PC0442

Ehdotus neuvoston asetus tietyistä Sudaniin kohdistuvista rajoittavista toimenpiteistä annetun asetuksen (EY) N:o 131/2004 muuttamisesta  /* KOM/2004/0442 lopull. */  

Ehdotus NEUVOSTON ASETUS tietyistä Sudaniin kohdistuvista rajoittavista toimenpiteistä annetun asetuksen (EY) N:o 131/2004 muuttamisesta(komission esittämä)PERUSTELUT(1) Yhteisellä kannalla 2004/31/YUTP, 9. päivältä tammikuuta 2004, asetetaan Sudan aseita, ampumatarvikkeita ja puolustustarvikkeita koskevaan vientikieltoon, joka kattaa myös Sudanille annettavan sotilastoimintaan liittyvän teknisen avun sekä sotilastoimintaan liittyvän rahoitustuen. Sotilastoimintaan liittyvän teknisen avun ja rahoitustuen toimittamiskielto pannaan yhteisön tasolla täytäntöön 26. tammikuuta 2004 annetulla neuvoston asetuksella (EY) N:o 131/2004.(2) Ottaen huomioon Sudanin ja lähialueen tilanteen viime aikojen kehityksen, muun muassa Darfurin konfliktin humanitaarisista syistä 8. huhtikuuta allekirjoitetun tulitaukosopimuksen, sekä suunnitellun Afrikan unionin johtaman tulitaukokomitean käytön Sudanissa EU haluaa tukea erityisponnisteluja pysyvän rauhan ja sovinnon aikaansaamiseksi Sudanissa.(3) Tästä syystä neuvosto vahvisti ... yhteisen kannan 2004/.../YUTP Afrikan unionin johtamaa tulitaukokomiteaa koskevasta lisäpoikkeuksesta vientikieltoon. Sotilastoimintaan liittyvän tietynlaisen avun ja palvelujen sekä aseiden ja niihin liittyvän teknisen avun, joka kuuluu perustamissopimuksen soveltamisalaan, toimittamisen kieltämiseen liittyy joitakin poikkeuksia. Tästä syystä komissio ehdottaa, että neuvoston asetus (EY) N:o 131/2004 muutetaan mainittua yhteistä kantaa vastaavaksi.Ehdotus NEUVOSTON ASETUS tietyistä Sudaniin kohdistuvista rajoittavista toimenpiteistä annetun asetuksen (EY) N:o 131/2004 muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 60 ja 301 artiklan,ottaa huomioon neuvoston yhteisen kannan 2004/.../YUTP Sudanin asettamisesta aseita, ampumatarvikkeita ja puolustustarvikkeita koskevaan vientikieltoon vahvistetun yhteisen kannan 2004/31/YUTP muuttamisesta [1],[1]  EYVL L [...], [...], s. [...].ottaa huomioon komission ehdotuksen [2],[2]  EYVL C [...], [...], s. [...].sekä katsoo seuraavaa:(1) Vuoden 2004 tammikuun 9 päivänä vahvistetulla yhteisellä kannalla 2004/31/YUTP [3] asetetaan Sudan aseita, ampumatarvikkeita ja puolustustarvikkeita koskevaan vientikieltoon, joka kattaa myös Sudanille annettavan sotilastoimintaan liittyvän teknisen avun sekä sotilastoimintaan liittyvän rahoitustuen kiellon. Sotilastoimintaan liittyvän teknisen avun ja rahoitustuen toimittamiskielto pannaan yhteisön tasolla täytäntöön tietyistä Sudaniin kohdistuvista rajoittavista toimenpiteistä 26 päivänä tammikuuta 2004 annetulla neuvoston asetuksella (EY) N:o 131/2004 [4].[3]  EYVL L 6, 10.1.2004, s. 55.[4]  EYVL L 21, 28.1.2004, s. 1.(2) Ottaen huomioon Sudanin ja lähialueen tilanteen viime aikojen kehityksen, muun muassa Darfurin konfliktin humanitaarisista syistä 8 päivänä huhtikuuta 2004 allekirjoitetun tulitaukosopimuksen, sekä suunnitellun Afrikan unionin johtaman tulitaukokomitean käytön Sudanissa yhteinen kanta 2004/31/YUTP muutettiin ... vahvistetulla yhteisellä kannalla 2004/.../YUTP Afrikan unionin kriisinhallintaoperaatioita koskevasta lisäpoikkeuksesta vientikieltoon.(3) Tämä poikkeus koskee myös tietynlaisen teknisen avun ja rahoitustuen kieltoa. Tämän vuoksi asetus (EY) N:o 131/2004 olisi muutettava vastaavasti.(4) Jotta varmistetaan poikkeuksen mahdollisimman nopea soveltaminen, tämän asetuksen olisi tultava voimaan välittömästi, ja sitä olisi sovellettava päivästä, jona yhteinen kanta 2004/.../YUTP vahvistettiin,ON ANTANUT TÄMÄN ASETUKSEN:1 artiklaKorvataan asetuksen (EY) N:o 131/2004 4 artikla seuraavasti:"1. Poiketen sitä, mitä 2 ja 3 artiklassa säädetään, liitteessä luetellut jäsenvaltioiden toimivaltaiset viranomaiset voivat antaa luvan sellaisen rahoituksen tai rahoitustuen ja teknisen avun antamiseen, jotka koskevata) pelkästään humanitaariseen tai suojaavaan käyttöön tai yhteiskunnan rakenteiden kehittämistä koskeviin Yhdistyneiden Kansakuntien, Afrikan unionin, Euroopan unionin ja yhteisön ohjelmiin tarkoitettuja ei-tappavia puolustustarvikkeita;b) Euroopan unionin ja Yhdistyneiden Kansakuntien kriisinhallintaoperaatioihin tarkoitettuja tarvikkeita;c) miinanraivauksessa käytettäviä miinanraivauslaitteita ja -välineitä;d) Afrikan unionin kriisinhallintaoperaatioita sekä niihin liittyviä tarvikkeita.2. Lupaa ei anneta, jos on kyse jo tapahtuneesta toiminnasta."2 artiklaTämä asetus tulee voimaan päivänä, jona se julkaistaan Euroopan unionin virallisessa lehdessä. Sitä sovelletaan [...] päivästä kesäkuuta 2004.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä [...]Neuvoston puolestaPuheenjohtaja